Անդրադառնալով ընդդիմության ներկայիս վիճակին, ՀՀԿ խորհրդարանական խմբակցության քարտուղար ՀՈՎՀԱՆՆԵՍ ՍԱՀԱԿՅԱՆԸ անցած շաբաթ նկատեց. «Մեզ համար շատ կարեւոր է առողջ, կառուցողական քննադատություն հնչեցնող ընդդիմություն ունենալը, որը զերծ կլիներ ավելորդ բարդույթներից ու չէր վախենա իշխանության դրական քայլերի մասին բարձրաձայնելուց։ Մինչդեռ մենք այսօր ունենք կես ոտքի վրա կանգնած, կիսաիշխանական, կիսատ-պռատ միավորումներ, որոնք ինքնակայացման խնդիր ունեն։ Ընդհանրապես միջակությունը շատ վտանգավոր երեւույթ է նաեւ քաղաքականության մեջ»։